ଦଫା ୧୨୧- ଯେ କେହି ଭାରତ ସରକାରଙ୍କ ବିରୁଦ୍ଧରେ ଯୁଦ୍ଧ କରେ ବା ଯୁଦ୍ଧ କରିବା ପାଇଁ ଉଦ୍‌ଯୋଗ ବା ଉଦ୍ୟମ କରେ ବା ସହାୟତା କରେ ସେହି ବ୍ୟକ୍ତିଙ୍କୁ ପ୍ରାଣଦଣ୍ଡ କିମ୍ବା ଆଜୀବନ କାରାଦଣ୍ଡ ଓ ଜୋରିମାନା ମଧ୍ୟ ହେବ ।
ଦଫା ୧୨୧(କ) ଅନୁଯାୟୀ ଦଣ୍ଡନୀୟ ଅପରାଧ ପାଇଁ ଷଡ଼ଯନ୍ତ୍ର
ଯେ କେହି ଦଫା ୧୨୧ ଅନୁଯାୟୀ ଦଣ୍ଡନୀୟ ଅପରାଧ କରିବାକୁ ଭାରତ ଭିତରେ ଥାଇ ବା ବାହାରେ ଥାଇ ଷଡ଼ଯନ୍ତ୍ର କରନ୍ତି କିମ୍ବା ଅପରାଧିକ ବଳ ପ୍ରୟୋଗ ବା ଅପରାଧୀକ ବଳ ପ୍ରଦର୍ଶନ କରି କେନ୍ଦ୍ର ସରକାର ବା କୌଣସି ରାଜ୍ୟ ସରକାରଙ୍କୁ ଭୟାଭୀଭୂତ କରିବା ପାଇଁ ଷଡ଼ଯନ୍ତ୍ର କରେ ତାଙ୍କୁ ଆଜୀବନ କାରାଦଣ୍ଡ ବା ୧୦ ବର୍ଷ ପର୍ଯ୍ୟନ୍ତ ଜେଲଦଣ୍ଡ ଓ ଜୋରିମାନା ହେବ ।

ଦଫା ୧୨୨- ଯଦି କୌଣସି ବ୍ୟକ୍ତି ଭାରତ ସରକାରଙ୍କ ବିରୁଦ୍ଧରେ ଯୁଦ୍ଧ କରିବା ପାଇଁ କିମ୍ବା ଯୁଦ୍ଧ ଲାଗି ପ୍ରସ୍ତୁତି ହେବା ଉଦ୍ଦେଶ୍ୟରେ, ଲୋକ, ଅସ୍ତ୍ରଶସ୍ତ୍ର କିମ୍ବା ଗୋଳାବାରୁଦ ସଂଗ୍ରହ କରେ କିମ୍ବା ଅନ୍ୟ କୌଣସି ଉପାୟରେ ପ୍ରସ୍ତୁତ ହୁଏ ତା’ହେଲେ ତାଙ୍କୁ ଆଜୀବନ କାରାଦଣ୍ଡ ବା ୧୦ ବର୍ଷ ପର୍ଯ୍ୟନ୍ତ ଜେଲଦଣ୍ଡ ଓ ଜୋରିମାନା ହେବ ।

ଦଫା ୧୨୩- ଯଦି କୌଣସି ବ୍ୟକ୍ତି ଭାରତ ସରକାରଙ୍କ ବିରୁଦ୍ଧରେ ଯୁଦ୍ଧ କରିବାକୁ ଉଦ୍ୟମ ହେଉଛି ଜାଣି, ସେହି ଅଭିସନ୍ଧିକୁ ଗୋପନ ରଖନ୍ତି କିମ୍ବା ଏପରି କିଛି କାର୍ଯ୍ୟ କରନ୍ତି ଯାହା ହାରା ଯୁଦ୍ଧ ସମ୍ଭବ ଓ ସଫଳ ହୋଇପାରିବ, ତା’ହେଲେ ତାଙ୍କୁ ୧୦ ବର୍ଷ ପର୍ଯ୍ୟନ୍ତ ଜେଲଦଣ୍ଡ ଓ ଜୋରିମାନା ହେବ ।

ଦଫା ୧୨୪- ଯଦି କୌଣସି ବ୍ୟକ୍ତି ଭାରତର ରାଷ୍ଟ୍ରପତି ବା କୌଣସି ରାଜ୍ୟର ରାଜ୍ୟପାଳଙ୍କୁ ତାଙ୍କର ଆଇନଗତ କ୍ଷମତା ପରିଚାଳନାକୁ ପ୍ରରୋଚିତ କରିବା ବା ବାଧ୍ୟ କରିବା ଉଦ୍ଦେଶ୍ୟରେ ତାଙ୍କ ଉପରେ ହାମଲା (Assault) ବା ଅନାଯ୍ୟ ବିରୋଧ (wrongful Restraint) କରନ୍ତି, ସେହି ବ୍ୟକ୍ତିଙ୍କୁ ୭ ବର୍ଷ ପର୍ଯ୍ୟନ୍ତ ଜେଲଦଣ୍ଡ ଓ ଜୋରିମାନା ହେବ ।

ଦଫା ୧୨୪ (କ)- ଯଦି କୌଣସି ବ୍ୟକ୍ତି ଯେ କୌଣସି ଉପାୟରେ ଯଥା କଥା କହି, ଲେଖା ପ୍ରକାଶ କରି, ସଂକେତ ଦ୍ୱାରା, ଚିତ୍ର ବା ଦର୍ଶନୀୟ ପ୍ରତୀକ ମାଧ୍ୟମରେ ଆଇନତଃ ପ୍ରତିଷ୍ଠିତ ଭାରତ ସରକାରଙ୍କ ପ୍ରତି ଲୋକଙ୍କ ମନରେ ଘୃଣା, ଅବଜ୍ଞା ବା ଅସୂୟାଭାବ ସୃଷ୍ଟି କରାନ୍ତି ବା କରାଇବା ପାଇଁ ଚେଷ୍ଟା କରନ୍ତି ତାଙ୍କୁ ରାଷ୍ଟ୍ରଦ୍ରୋହ ଅପରାଧ କରିଛନ୍ତି ବୋଲି କୁହାଯିବ ଓ ତାଙ୍କୁ ଆଜୀବନ କାରାଦଣ୍ଡ ବା ତିନିବର୍ଷ ପର୍ଯ୍ୟନ୍ତ କାରାଦଣ୍ଡ ଓ ଜୋରିମାନା କରାଯିବ ।

ଦଫା ୧୩୦- ଯେ କେହି କୌଣସି ଯୁଦ୍ଧବନ୍ଦୀ ବା ରାଜଦ୍ରୋହୀକୁ ଆଇନଗତ ଜିମାରୁ ଜାଣିଶୁଣି ପଳାୟନ କରିବା ପାଇଁ ସାହାଯ୍ୟ କରେ ଅଥବା ଏପରି ବନ୍ଦୀକୁ ମୁକ୍ତ କରେ ବା ମୁକ୍ତ କରାଇବା ପାଇଁ ଚେଷ୍ଟା କରେ ଅଥବା ଏପରି ପଳାୟନ କରିଥବା ବନ୍ଦୀକୁ ଆଶ୍ରୟ ଦିଏ ବା ଲୁଚାଇ ରଖେ ଅଥବା ଏପରି ପଳାୟନ କରିଥିବା ବନ୍ଦୀର ପୁନରାୟ ଗିରଫଦାରୀରେ ବାଧା ଦିଏ ବା ବାଧା ଦେବାର ଚେଷ୍ଟା କରେ ସେହି ବ୍ୟକ୍ତିଙ୍କୁ ୧୦ ବର୍ଷ ପର୍ଯ୍ୟନ୍ତ କାରାଦଣ୍ଡ ଓ ଜୋରିମାନା ହେବ ।

ରାଷ୍ଟ୍ରବିରୋଧୀ ଅପରାଧ
ବେଆଇନ ଅବରୋଧ/ଅଟକ
ଅଧ୍ୟାୟ XIV
ଅପହରଣ ବା ବଳାପହରଣ